《卫叔卿不宾汉武帝》
唐代·李翔

銮殿仙卿顿紫云，武皇非意欲相臣。便回太华三峰路，不喜咸阳万乘春。

涉险漫劳中禁使，投壶多是上清人。犹教度世依方术，莫恋浮荣误尔身。

作者简介：唐宗室，出江王房。官莆田尉。约懿宗咸通前后在世。事迹见《新唐书·宗室世系表下》。敦煌遗书伯三八六六收其《涉道诗》28首，皆七言律诗，内容均与道教有关。《全唐诗外编》据之收入。